நண்பர் பேசாதிருந்தார். தொடர்ந்து சொன்னேன். “சமூக நல்லியல்புகளையும் சனத்தையும் குரூரமாய்த் தொடர்ந்து சாகடிச்சது, கருத்து மாறுபாட்டை கொலைகள் செய்து தீர்த்தது, எதிர்த்தரப்பிலும் பொதுமக்களைக் கொன்றழித்ததை போராட்ட வழிமுறையாக்கியது, உலகின் எல்லா ராணுவங்களினதும் செயல்முறை-தன்மையிலிருந்து எப்பனும் மாறுபடாத குரூரத்துடன் தமிழ் ராணுவமும் இருந்ததெல்லாம் எங்கள் இனவிடுதலைப் போர் நியாயத்துக்குள் மறந்து-மறைத்துவிடக் கூடியவை எண்டதுதான் உங்கள் ‘அற’ ஞாயமாயிருந்ததா? படிச்சனீங்கள், விஷயம் தெரிஞ்சனீங்கள் எல்லாருக்கும் இனரீதியான ரோசம்தான் உயிரழிப்புகள் மானுட இழிவுகளுக்கெல்லாம் மேலாய் நிண்டதா?”